**Decizia etapei de încadrare**

**Nr.Draft din 03.07.2019**

Ca urmare a solicitării de emitere a acordului de mediu adresate de **TRANS-KOL-FOREST S.R.L.**, cu sediul în com. Ditrău, str. Petőfi Sándor nr.98, judeţul Harghita, înregistrată la Agenţia pentru Protecţia Mediului Harghita cu nr. 4844 din 21.06.2018 și completată la nr. 7618/15.10.2018, nr. 5350/04.06.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **25.07.2019**, că proiectul **„Amenajare lac piscicol”**-**prin exploatare nisip şi pietriş** propus a fi amplasat în jud. Harghita, com. Ditrău-extravilan - nu se supune evaluării impactului asupra mediului.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 2 lit.a) cariere, exploatări miniere de suprafaţă şi de extracţie a turbei, altele decât cele prevăzute în anexa nr. 1;;

b) Justificarea potrivit criteriilor prevăzute în anexa nr. 3;

**1. Caracteristicile proiectului**

**a) dimensiunea şi concepţia întregului proiect:**

Proiectul prevede:

* Amenajarea unui lac piscicol de agrement - pentru pescuitul sportiv;
* Valorificarea produsului minier obținut ( nisip și pietriș ) ca urmare a lucrărilor de excavare în cuveta acumulării în timpul realizării lacului piscicol de agrement;

Accesul în zona se va realiză pe un drum agricol existent, care este continuarea drumului comunal Str.Morii – drum nemodernizat - care se ramifică din DE 578 Gheorgheni – Topliţa.

Suprafaţa totală a tereului este de 21.265,0 m2, exploatarea efectivă a balastului se va desfăşura la o distanţă minimă de 100 m de malul drept al râului Mureş, pe un teren cu suprafaţa de cca 10379,0 m2 .

Perimetrul de exploatare Transkol-Pietriş 1, se află pe teritoriul administrativ al comunei Ditrău şi este delimitat de următoare puncte topografice:

* Pct.1. X= 591 523,00 Y= 535 506,00
* Pct.2. X= 591 506,00 Y= 535 505,00
* Pct.3. X= 591 497,00 Y= 535 503,00
* Pct.4. X= 591 491,00 Y= 535 502,00
* Pct.5. X= 591 477,00 Y= 535 495,00
* Pct.6. X= 591 439,00 Y= 535 511,00
* Pct.7. X= 591 418,00 Y= 535 513,00
* Pct.8. X= 591 401,00 Y= 535 511,00
* Pct.9. X= 591 498,00 Y= 535 768,00
* Pct.10. X= 591 512,00 Y= 535 762,00
* Pct.11. X= 591 536,00 Y= 535 756,00

Exploatarea nisipului și pietrișului se va realiza pe o suprafață de 10739,0 m2 incluși în suprafața totală de 21265 mp.

Coordonatele Stereo 70 ale perimetrului amenajării piscicole Transkol-Pietriș1 sunt:

* Pct.1 X= 591528,00 Y= 535606,00
* Pct.2 X= 591494,00 Y= 535605,00
* Pct.3 X= 591480,00 Y= 535602,00
* Pct.4 X= 591463,00 Y= 535609,00
* Pct.5 X= 591437,00 Y= 535661,00
* Pct.6 X= 591498,00 Y= 535768,00
* Pct.7 X= 591512,00 Y= 535762,00
* Pct.8 X= 591536,00 Y= 535765,00

. Resursa totală de nisip și pietriș ce se poate exploata este de 55650,0 m3. Anual va fi exploatată o cantitate de cca. 10 000,0 m3 resursă de nisip și pietriș.

Zona propusă pentru exploatare are următoarele dimensiuni: lungimea medie 170,0 m, lățimea medie 61,0 m și adâncimea maximă heleşteu 7,20 m, dc. H max apă 3,5 m .

Coperta depozitului de nisip și pietriş în zona perimetrului de exploatare are o grosime de 0,3 m.

Solul vegetal va fi descopertat, rezultând cca. 9340,0 m3 sol vegetal, care va fi depus sub formă de diguri de contur perimetral, pe marginea zonelor exploatate, cu secțiune trapezoidală, lățimea 1,0 m, panta taluze1:1,5.

Exploatarea se va efectua mecanizat folosind următoarele utilaje: excavator cu cupă inversă, buldoexcavator, care va asigura descopertarea, intreţinerea căilor de transport, a benzilor de lucru pentru excavator. Se poate folosi şi draglină la exploatarea agregatelor minerale având în vedere că nivelul hidrostatic al apelor freatice este la -2,70 m.

Resursa exploatată va fi valorificată în industria de construcții civile și de drumuri.

În cuveta care va rezulta după exploatarea și valorificarea nisipului și pietrișului, se va amenaja un lac piscicol de agrement.

Lacul piscicol de agrement, amenajat va avea următoarele caracteristici:

* S – heleșteului – 10379,00 m2
* S- luciu apă - 6486,0 m2;
* H max.helesteu  - 7,20 m ;
* H max.apă  - 3,50 m ;
* V med apă  - 16 215 m3 ;

Alimentarea cu apă a heleşteelor se va realiza natural din subteran ( din pânza freatică ) și din apele pluviale.

Lacul piscicol va fi o construcție poligonală tip îngropat cu pereți în taluz. Pentru protecția terenului din jurul cuvetei executate se va amenaja un taluz de protecție uniform pe marginea acestuia.

Pentru protecția malurilor, exploatarea se va face cu taluz cu panta de 1:1,5 și se va executa consolidarea de mal vegetative prin înierbare.

Față de terenurile învecinate se va lăsa o zonă de protecție de circa 3 m lățime .

Lacul piscicol se va folosii pentru pescuitul de agrement, sportiv.

**b) cumularea cu alte proiecte existente şi/sau aprobate:-**Nu este cazul.;

**c) utilizarea resurselor naturale, în special a solului, a terenurilor, a apei şi a biodiversităţii:** În cadrul lucrărilor de pregătire a exploatării vor fi efectuate lucrări de descopertare, solul vegetal îndepărtat va fi depozitat separat, pe o platformă special amenajată și va fi folosit la refacerea suprafețelor afectate.

Se va exploata cc.55650 mc de nisip și pietriș, care este o resursă naturală care se găsește în abundență în zonă.

În cuveta rămasă în urma exploatării nisipului și pietrișului se va amenaja un lac piscicol de agrement .Alimentarea cu apă a amenajării piscicole se va realiza natural din subteran și apele pluviale. Necesarul de apă pentru umplerea heleșteului este de 16.215 mc.

**d) cantitatea şi tipurile de deşeuri generate/gestionate**:

Din procesul de exploatare nu rezultă deşeu tehnologic (steril), materialul excavat este valorificat integral prin vânzare ca atare sau după prelucrare prin sortare şi concasare în cadrul perimetrului de exploatare,

Uleiurile uzate din utilajele de exploatare nu vor fi schimbate în cadrul perimetrului, în caz că va fi necesară, ele se vor deplasa la unitate specializată pentru efectuarea schimbului de ulei.

*Deşeurile municipale amestecate* generate vor fi colectate în saci de PE, care după umplere va fi adus la sediu şi preluat periodic de către unitatea de salubrizare a localităţii.

**e) poluarea şi alte efecte negative:**

***-Emisii în aer*:** Asupra calităţii aerului exploatarea masei miniere se manifestă prin emanaţii de pulberi produse de utilajele de exploatare, respectiv prin emisii de gaze de eşapament de la utilajele de exploatare, de prelucrare şi de la mijloacele de transport.

Cantitatea de poluanți emise de utilajele de exploatare în timpul funcţionării va fi sub valorile admise de normele în vigoare

Un alt factor care poate conduce la afectarea calităţii aerului este emisia de pulberi rezultat ca urmare a exploatării şi manipulării balastului brut.

Cantitatea de pulberi rezultata în urma activităţii se va încadra în limitele admise de normele în vigoare

***-Emisii în apă*** În zona perimetrului de exploatare cursul de apa mai important este râul Mureș. Adâncimea maximă de exploatare va fi de 7,20 m și va ajunge sub nivelul hidrostatic al apelor freatice.

Activitatea de exploatare şi prelucrare nu necesită utilizarea apei și nu generează apă uzată.

În timpul exploatării apa potabilă pentru angajatii lucrători se va asigura sub forma îmbuteliată, iar pentru nevoile igienico-sanitare trebuie să fie asigurată EURO WC cu chiuveta şi apă (inchiriat), care periodic va fi vidanjat şi curăţat de către firma specializată, pe baza unui contract încheiat în acest sens.

***-Zgomot* -**În vecinătatea perimetrului de exploatare există numai fâneţe şi drumul de exploatare, iar localitatea cea mai apropiată, Ditrău se află la cca. 1.5 km de perimetru.

**f) riscurile de accidente majore** şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: Cantitatea de poluanți emise de utilajele de exploatare în timpul funcţionării va fi sub valorile admise de normele în vigoare

**g) riscurile pentru sănătatea umană**: Având în vedere că localitatea Ditrău se situează la o distanță de cc. 1,5 km, activitatea nu va crea disconfort pentru locuitorii comunei

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

**a) utilizarea actuală şi aprobată a terenurilor**: terenul studiat este situat in extravilanul comunei Ditrău folosința actuală: fâneață în extravilan conform Certificatul de Urbanism nr. 5 din 07.02.2018 emis de Comuna Ditrău.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**: Solul în perimetru are o grosime de 0-0,3 m.În urma descopertării solul vegetal va fi depus sub formă de diguri de contur pe marginea zonelor exploatate, cu lățimea de 1 m și panta taluzului 1:1,5;

**c) capacitatea de absorbţie a mediului natural**, acordându-se o atenţie specială următoarelor zone:

1. zone umede, zone riverane, guri ale râurilor: amplasamentul proiectului se situează la o distanță de min. 100 m față de malul drept al râului Mureș, nu este în situat în zona inundabilă;

2. zone costiere şi mediul marin: nu este cazul;

3. zonele montane şi forestiere: nu este cazul;

4. arii naturale protejate de interes naţional, comunitar, internaţional: nu este cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: Amplasamentul proiectului nu se situează în interiorul sau în vecinătatea ariilor naturale protejate declarate prin acte normative în vigoare. Cea mai apropiată arie naturală protejată : aria de protecţie specială avifaunistică ROSPA 0033 *Depresiunea şi Munţii Giurgeului* se situează la o distanţă de cca. 3,04 km de la cea mai apropiată componentă a proiectului.

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - o parte a extravilanul comunei Ditrău

b) natura impactului: impact redus;

c) natura transfrontalieră a impactului: nu este cazul;

d) intensitatea şi complexitatea impactului:

*-*în perioada realizării proiectului*: pot rezulta pulberi în suspensie, datorate activităţii de transport generând impact temporar şi nesemnificativ,*

*-*în perioada funcţionării*: pot rezulta pulberi sedimentabile, pulberi în suspensie şi zgomot generând impact temporar şi nesemnificativ*

*-*în perioada încetării activităţii*: nu vor exista deşeuri periculoase care să prezinte impact asupra mediului. La încetarea activităţii refacerea mediului se va realiza conform Proiectului tehnic de refacere a mediului anexat documentației.*

e) probabilitatea impactului: redusă;

f) debutul, durata, frecvenţa şi reversibilitatea preconizate ale impactului: *degradarea solului şi a vegetaţiei are loc temporar, în timpul funcţionării carierei, impactul proiectului asupra solului şi vegetaţiei este reversibil prin realizarea lucrărilor de refacere a mediului după încetarea activităţii, prevăzute de proiect. Impactul proiectului asupra morfologiei zonei este remanent, dar nesemnificativ.*

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: minimă prin manipularea atentă a materialelor folosite, a deşeurilor a substanțelor periculoase (motorină, ulei) şi prin exploatarea corespunzătoare a utilajelor și echipamentelor

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a siturilor Natura 2000;

**Condiţiile de realizare a proiectului:**

a)Respectarea prevederilor Avizului de gospodărire a apelor nr.88/14.05.2019 emis de ABA Mureș

b)Respectarea prevederilor impuse de H.G. nr. 1373/2008 privind reglementarea furnizării şi transportului rutier de bunuri divizibile pe drumurile publice din România.

c)Respectarea prevederilor Ordinului comun al Ministerului Mediului și Ministerul Economiei nr. 202/2881/2013 pentru aprobarea Instrucţiunilor tehnice privind aplicarea şi urmărirea măsurilor stabilite în 0planul de refacere a mediului în planul de gestionare a deșeurilor extractive şi în proiectul ethnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere.

d)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

e)Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

f) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

g)Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

h)Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare,

i)La finalizarea investiției aveți obligația de a solicita și obține Autorizație de mediu în conformitate cu Ordinul MMDD nr.1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. ........ privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. BOTH Enikő MIHÁLY István